FI Euroopan unionin virallinen lehti C 127/10

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 (1) 6 artiklan 2 kohdassa tarkoitettu muutoshakemuksen julkaiseminen

(2007/C 127/06)

Tämä julkaiseminen antaa oikeuden vastustaa muutoshakemusta asetuksen (EY) N:o 510/2006 7 artiklassa tarkoitetulla tavalla. Vastaväitteet on toimitettava Euroopan komissiolle kuuden kuukauden kuluessa tästä julkaisemisesta.

MUUTOSHAKEMUS

NEUVOSTON ASETUS (EY) N:o 510/2006

9 artiklan ja 17 artiklan 2 kohdassa tarkoitettu muutoshakemus

”QUEIJO SERRA DA ESTRELA”

EY nro: PT/PDO/117/0213/16.05.2002

SAN ( X ) SMM ( )

Haettu muutos/haetut muutokset

Eritelmän kohta/kohdat:

Tuotteen nimi X Tuotteen kuvaus Maantieteellinen alue Alkuperätodisteet X Valmistusmenetelmä Yhteys maantieteelliseen alkuperään X Merkintä Kansalliset vaatimukset

Muutos/muutokset:

Tuotteen kuvaus: Queijo Serra da Estrela -juustoa on valmistettu ammoisista ajoista kahdella erillisellä tuotantoprosessilla, jolloin tuloksena ovat välittömästi kulutukseen tarkoitettu juusto, josta yleensä käytetään nimitystä ”Serra da Estrela”, ja myöhempään kulutukseen tarkoitettu juusto, josta käytetään nimitystä ”Serra da Estrela Velho”. Maidontuotantoon käytettyjen lammasrotujen, eläinten kasvatus- ja ruokintamenetelmien, maidon tuotanto- ja kuljetusolosuhteiden, juuston valmistusmenetelmien yms. tekijöiden suhteen molemmat juustot ovat täysin samanlaisia. Viimeksi mainittu poikkeaa edellisestä ainoastaan pidemmän kypsytysaikansa vuoksi. Serra da Estrela velhon aistinvaraiset ominaisuudet ovat luonnollisesti erilaiset. Se on pienempi, väriltään tummempi ja maultaan ja tuoksultaan voimakkaampi kuin Serra da Estrela.

Sen vuoksi tuottajat haluavat tarjota markkinoille myös pidempään kypsytettyä Serra da Estrela velho -juustoa ja katsovat aiheelliseksi siirtyä vanhojen perinteiden mukaisesti pienempien, painoltaan noin 0,7 kilogramman juustojen valmistukseen.

Valmistusmenetelmä: Queijo Serra da Estrela -juuston tuotanto on useimpien perinteisten portugalilaisjuustojen tapaan erittäin kausiluonteista. Tämän vuoksi ja voidakseen mukautua uusiin kulutustottumuksiin, kuten kesään ja jouluun ajoittuviin kysyntähuippuihin, ja tarjotakseen perinteisille mutta pienituloisemmille kuluttajille mahdollisuuden nauttia vastaisuudessakin kyseistä hintavaa juustoa tuottajat haluaisivat säilyttää Serra da Estrela -juustoa aikaisempaa pidempään olosuhteissa, joissa juusto ei pääse pilaantumaan tai kypsymään liikaa. Lisäksi tuottajat toivovat saavansa pitää kaupan sekä tavallista että pitkään kypsynyttä juustoa myös paloina.

Queijo Serra da Estrela on luonnollinen tuote, joka ”elää ”myös varastoinnin, paloittelemisen ja pakkamisen jälkeen. Sen vuoksi kyseisten käsittelyvaiheiden on tapahduttava ainoastaan alkuperäalueella, jotta voidaan

varmistaa juuston aitous ja fyysiset, kemialliset ja aistinvaraiset ominaisuudet, joiden perusteella sen erityisluonne määräytyy; ainoastaan tuottajat, paikallisväestö ja vakiintuneet kuluttajat pystyvät tunnistamaan nämä tekijät;

arvioida kunkin yksittäisen juuston laatuominaisuudet ennen sen saattamista edellä mainittuihin käsittelyvaiheisiin;

mahdollistaa, että juusto säilyttää vielä leikattunakin sille ominaisen kermamaisen pehmeyden, minkä vuoksi on tärkeää valita juustot toimenpiteen kannalta oikeassa kyspsyysasteessa;

mahdollistaa, että silloin kun on kysessä pitkään kypsytetty juusto, palat ovat riittävän kiinteitä eivätkä murene, minkä vuoksi on tärkeää valita leikattaviksi makuominaisuuksiltaan ja koostumukseltaan sopivassa kypsymisvaiheessa olevat juustot;

varmistaa tuotteen vuosisataisen maineen säilyminen sekä estää nimityksen väärinkäyttö ja kuluttajien johtaminen harhaan;

varmistaa, että tuotteen hygienia- ja terveysedellytykset säilyvät muuttumattomina kaikissa tuotanto- ja käsittelyvaiheissa;

mahdollistaa asianmukaisella tavalla toimenpiteiden pakollinen valvonta;

varmistaa kaikkien kokonaisten juustojen ja palojen osalta niiden jäljitettävyys tuotantolaitoksiin ja tiloille tuotteen maantieteellisen alkuperän varmentamiseksi.

Merkintä: Merkintöihin liittyvät muutokset johtuvat siitä, että maininta ”velho ”(pitkään kypsytetty) on pakollinen kaikkien yli 120 päivää kypsytettyjen juustojen osalta.

YHTEENVETO

NEUVOSTON ASETUS (EY) N:o 510/2006

”QUEIJO SERRA DA ESTRELA”

EY nro: PT/PDO/117/0213/16.05.2002

SAN ( X ) SMM ( )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Instituto de Desenvolvimento Rural e Hidráulica Osoite: Av. Afonso Costa, 3 P-1949-002 Lisboa Puhelin: (351-21) 844 22 00 Faksi: (351-21) 844 22 02 S-posti: idrha@idrha.min-agricultura.pt

2. Hakijaryhmittymä:

Nimi: Estrelacoop — Coop. Produtores de Queijo Serra da Estrela, CRL Osoite: R. Miguel Bombarda, 20 P-6360-344 Celorico da Beira Puhelin: (351-271) 74 13 21 Faksi: (351-271) 74 13 21 S-posti: estrelacoopqse@oninet.pt Kokoonpano: Tuottaja/jalostaja ( X ) muu ( )

3. Tuotelaji:

Luokka 1.3: Juustot

4. Eritelmä

(yhteenveto 4 artiklan 2 kohdan edellytyksistä)

4.1 Nimi: ”Queijo Serra da Estrela”

4.2. Kuvaus: Juusto valmistetaan valuttamalla hitaasti latva-artisokalla (Cynara cardunculus L) juoksetettua Bordaleira Serra da Estrela- tai Churra Mondegueira -rotujen lampaista lypsettyä raakamaitoa. Queijo Serra da Estrela -juuston kypsytysaika on vähintään 30 päivää. Kun kypsytys kestää vähintään 120 päivää, on kyseessä pitkään kypsytetty Serra da Estrela Velho -juusto.

Tuotteen tärkeimmät ominaisuudet on esitetty seuraavassa taulukossa:

4.3 Maantieteellinen alue: Kun otetaan huomioon alueen yhtenäinen ekosysteemi, vuosisataiset laiduntamismenetelmät, juuston valmistuksen ja kypsytyksen edellyttämät ilmasto-olosuhteet, erityinen mikroilmasto, vuosisatainen osaaminen, paikalliset luotettavat ja vakiintuneet menetelmät, velvoite estää väärinkäytökset ja kuluttajien harhaanjohtaminen sekä tarve varmistaa valvonta kaikissa tuotanto- ja käsittelyvaiheissa ja velvoite varmistaa tuotteen jäljitettävyys kaikissa tuotantoketjun vaiheissa, maantieteellinen alue, jolla juuston valmistuksessa käytetyt raaka-aineet tuotetaan ja jalostetaan ja jolla tuote kypsytetään, varastoidaan, leikataan ja pakataan, rajoittuu seuraavien kuntien alueelle: Carregal do Sal, Celorico da Beira, Fornos de Algodres, Gouveia, Mangualde, Manteigas, Nelas, Oliveira do Hospital, Penalva do Castelo ja Seia; Carapiton, Cortiçadan, Dornelasin, Eiradon, Forninhosin, Pena Verden ja Valverden taajamat Aguiar da Beiran kunnassa; Ancerizin, Barril do Alvan, Cerdeiran, Cojan, Pomaresin ja Vila Cova do Alvan taajamat Arganilin kunnassa; Aldeia de Carvalhon, Cortes do Meion, Eradan, Paulin, Sarzedon, Unhais da Serran ja Verdelhosin taajamat Covilhãn kunnassa; Aldeia Viçosan, Corujeiran, Cavadouden, Faian, Famalicãon, Fernão Joanesin, Maçainhas de Baixon, Meiosin, Mizarelan, Pero Soaresin, Porto da Carnen, São Vicenten, Sén, Seixo Amarelon, Vale Amoreiran, Trintan, Vale de Estrelasin, Valhelhasin, Videmonten, Vila Cortez do Mondegon ja Vila Soeiron taajamat Guardan kunnassa; Midõesin, Póvoa de Midõesin ja Vila Nova de Oliveirinhan taajamat Tábuan kunnassa; Canas de Santa Marian, Ferreirós do Dãon, Lobão da Beiran, Molelosin, Mosteiro de Fráguasin, Nadufen, Parada de Gontan, Sabugosan, São Miguel de Outeiron, Tondan ja Tondelan taajamat Tondelan kunnassa; Aldeia Novan, Carnicãesin, Feitalin, Fiãesin, Frechesin, Santa Marian, São Pedron, Tamanhosin, Torresin, Vila Franca das Navesin ja Vilaresin taajamat Trancoson kunnassa sekä Fragoselan, Loureiro de Silgueirosin, Povoliden ja São João de Lourosan taajamat Viseun kunnassa.

4.4 Alkuperätodisteet: Edellä mainittuihin rotuihin kuuluvista lampaista saadun maidon on ehdottomasti oltava peräisin maantieteellisellä alueella sijaitsevilta tiloilta, jotka ovat tuottajaryhmittymän jäseniä ja joiden toimintaa valvotaan. Eläinten on oltava merkittyjä kyseisten rotujen kantakirjaan. Laitosten, joissa juusto valmistetaan, kypsytetään, leikataan ja pakataan, on oltava asianmukaisesti hyväksyttyjä ja merkittyjä tuottajaryhmittymän ylläpitämään rekisteriin, ja niiden toimintaa on valvottava. Päällysmerkintöjen lisäksi jokaisessa juustossa tai palassa on oltava numeroitu varmennusmerkki, joka mahdollistaa tuotteen täydellisen jäljitettävyyden toteamisen. Valtuutettu valvontaelin valvoo kaikkia tuotantoprosessin vaiheita, erityisesti tuotantotilojen ja jalostuslaitosten sijaintia, eläinten kasvatusta ja ruokintaa, lypsyä, maidon kuljetusta ja jalostamista kaupan pidettäväksi tuotteeksi.

4.5. Valmistusmenetelmä: Eläimet kasvatetaan laajaperäisen tai osittain laajaperäisen järjestelmän mukaan. Ainoastaan täysin hygienia- ja terveysvaatimuksia vastaava maito hyväksytään. Juusto valmistetaan lisäämällä puhtaaseen raakamaitoon suolaa ja latva-artisokan kukintoja, minkä jälkeen tapahtuu kevyt sekoittaminen ja juoksettaminen. Juustomassa leikataan lankaleikkurilla tai muulla tarkoitukseen soveltuvalla välineellä, minkä jälkeen se kääritään valkoiseen kankaaseen, sijoitetaan avoimiin muotteihin ja hera puristetaan pois. Juustomassa paloitellaan, puristetaan ja käännetään ensimmäisen kerran, minkä jälkeen sitä puristetaan edelleen, jotta heraa poistuu mahdollisimman paljon. Muotti avataan ja massa paloitellaan, kääritään uudelleen puhtaaseen kankaaseen, puristetaan muotissa lopulliseen kokoonsa ja käännetään toisen kerran, minkä jälkeen sitä puristetaan käsin tai koneellisesti. Ennen kypsytystä ulkopinta voidaan suolata. Kypsytys voi tapahtua luonnollisissa tiloissa tai tiloissa, joissa on valvottu lämpötila. Kypsytyksessä on kaksi tärkeää vaihetta. Ensin valkoiseen puhtaaseen kankaaseen käärityt juustot säilytetään tilassa, jonka kosteus ja lämpötila mahdollistavat maitohappokäymisen. Sen jälkeen juustot huuhdellaan ja asetetaan kuivumaan tilaan, jossa vallitsevat edellisestä poikkeavat kosteus- ja lämpötilaolosuhteet. Kypsytysajan pituus ratkaisee sen, onko kyseessä Serra da Estrela vai Serra da Estrela Velho.

Koska Serra da Estrela on luonnollinen tuote, joka ”elää ”myös varastoinnin, paloittelemisen ja pakkamisen jälkeen, kyseisten käsittelyvaiheiden on tapahduttava ainoastaan alkuperäalueella, jotta voidaan

varmistaa juuston aitous ja fyysiset, kemialliset ja aistinvaraiset ominaisuudet, joiden perusteella sen erityisluonne määräytyy; ainoastaan tuottajat, paikallisväestö ja vakiintuneet kuluttajat pystyvät tunnistamaan nämä tekijät;

arvioida kunkin yksittäisen juuston laatuominaisuudet ennen sen saattamista edellä mainittuihin käsittelyvaiheisiin;

mahdollistaa, että juusto säilyttää vielä leikattunakin sille ominaisen kermamaisen pehmeyden, minkä vuoksi on tärkeää valita juustot toimenpiteen kannalta oikeassa kyspsyysasteessa;

mahdollistaa, että silloin kun on kysessä pitkään kypsytetty juusto, palat ovat riittävän kiinteitä eivätkä murene, minkä vuoksi on tärkeää valita leikattaviksi makuominaisuuksiltaan ja koostumukseltaan sopivassa kypsymisvaiheessa olevat juustot;

varmistaa tuotteen vuosisataisen maineen säilyminen sekä estää nimityksen väärinkäyttö ja kuluttajien johtaminen harhaan;

varmistaa, että tuotteen hygienia- ja terveysedellytykset säilyvät muuttumattomina kaikissa tuotanto- ja käsittelyvaiheissa;

mahdollistaa asianmukaisella tavalla toimenpiteiden pakollinen valvonta;

varmistaa kaikkien kokonaisten juustojen ja palojen osalta niiden jäljitettävyys tuotantolaitoksiin ja tiloille tuotteen maantieteellisen alkuperän varmentamiseksi.

4.6 Yhteys maantieteelliseen alkuperään: Tuotantoalue sijaitsee kokonaisuudessaan Beiran ylängöllä, jonka maatalous- ja ilmasto-olosuhteita leimaavat kylmät, sateiset ja pitkät — toisinaan myös lumiset — talvet ja kuivat, kuumat kesät. Luonnonlaitumet koostuvat monivuotisista luonnonvaraisista heinäkasveista, viljellyillä laitumilla kasvaa erityisesti valkoapilaa ja maa-apilaa. Tämä ravinto antaa lampaanmaidolle ja siten myös juustolle ainutlaatuiset makuominaisuudet. Alueeseen ja siellä tuotettuihin juustoihin viitataan jo roomalaisten kirjoituksissa, ja juustoa käytettiin arvostettuna elintarvikkeena löytöretkiajan valtamerilaivoilla. Se mainitaan myös 1500-luvun näytelmissä. Yhteys maantieteelliseen alkuperään on sitäkin vahvempi kun otetaan huomioon, että valmistukseen käytetty maito on peräisin yksinomaan paikallisiin rotuihin (Bordaleira Serra da Estrela ja Churra Mondegueira) kuuluvista lampaista.

4.7 Valvontaelin:

Nimi: Beira Tradição — Certificação de Produtos da Beira, L.DA Osoite: Urbanização Auto Mecânica, 8 r/c P-6000 Castelo Branco Puhelin: (351-272) 32 98 43 Faksi: (351-272) 32 98 43 S-posti: celestino.almeida@netvisao.pt

Valvontaelin on hyväksytty standardin 45011:2001 vaatimusten mukaisesti.

4.8 Merkintä: Yleisessä lainsäädännössä edellytettyjen pakollisten mainintojen lisäksi päällysmerkinnöissä on ehdottomasti oltava

maininta ”Queijo Serra da Estrela — Denominação de Origem Protegida ”tai ”Queijo Serra da Estrela Velho — Denominação de Origem Protegida”;

suojattua alkuperänimitystä vastaava yhteisön tunnus SAN;

varmennusmerkki, jossa mainitaan tuotteen nimi, valvontaelin sekä sarjanumerotuotteen jäljitettävyyden varmistamiseksi.

(1) EUVL L 93, 31.3.2006, s. 12.